Alcon Entertainment ja Next Games tekevät yhteistyössä Blade Runner 2049 -mobiilipelin

Los Angeles, CA & Helsinki – 14. Kesäkuuta, 2017 — Alcon Entertainment ja suomalainen pelikehittäjä ja -julkaisija Next Games aloittavat yhteistyön Blade Runner 2049 -mobiilipelin kehittämiseksi.



Blade Runner 2049 on tuleva scifi-trilleri, jonka ohjaa Denis Villeneuve. Elokuvan tuottajana toimii Ridley Scott ja elokuvan ovat käsikirjoittaneet Hampron Fancher ja Michael Green. Jatko-osassa Harrison Ford palaa Rick Deckardin rooliin. Muissa rooleissa nähdään mm. Ryan Gosling, Ana de Armas, Sylvia Hoeks, Robin Wright, Mackenzie Davis, Carla Juri, Lennie James, Dave Bautista sekä Jared Leto.



Next Gamesin lisäksi, suomalaisväriä on mukana myös elokuvan trailerissa, jossa esiintyy näyttelijä Krista Kosonen. Blade Runner 2049 on yksi tämän vuoden odotetuimpia elokuvia. Elokuva julkaistaan 3D-, 2D- sekä IMAX -muodossa maailmanlaajuisesti 6. lokakuuta, 2017.



Next Gamesin toimitusjohtaja Teemu Huuhtanen kommentoi: “On erittäin hienoa päästä työskentelemään Blade Runner -elokuvabrändin kanssa, joka on todellinen popkulttuuri-ikoni. Meille on tärkeää pysyä uskollisena Blade Runnerin ainutlaatuiselle maailmalle ja arvostamme yhdessä Alcon Entertainmentin kanssa pelejä, jotka ovat autenttisia ja kunnioittavat alkuperäistä brändiä. Yhteistyömme on luonnollinen jatkumo strategiallemme luoda mukaansatempaavia pelikokemuksia miljoonayleisöille tunnettujen viihdetuotteiden, kuten tv-sarjojen ja elokuvien pohjalta.”



Alcon Entertainmentin toimitusjohtajat sekä perustajat Andrew Kosove ja Broderick Johnson kommentoivat: “Aloitamme innoissamme yhteistyön Next Gamesin kanssa. Blade Runnerin maailma tarjoaa ainutlaatuiset puitteet tarinankerronnalle useilla eri alustoilla, pelit mukaan lukien”.



Blade Runner 2049 -elokuva sijoittuu aikaan kolmekymmentä vuotta ensimmäisen elokuvan tapahtumien jälkeen. Uusi blade runner, LAPD Poliisi K (Ryan Gosling) saa selville pitkään haudatun salaisuuden, joka voi mahdollisesti suistaa yhteiskunnan kaaokseen. K:n löytö ohjaa hänet matkalle etsimään Rick Deckardin (Harrison Ford), entisen LAPD blade runnerin, joka on ollut kadoksissa viimeiset kolmekymmentä vuotta.





Next Games

Next Games (Helsinki Nasdaq First North: NXTGMS) on lisensoituihin peleihin keskittyvä mobiilipelien kehittäjä ja julkaisija sekä ensimmäinen Suomessa pörssiin listautunut mobiilipeliyritys. Hyvän vastaanoton saaneen The Walking Dead: No Man’s Land -pelinsä ansiosta, Next Games on suunnannäyttäjä massaviihdetuotteiden pohjalta luotavien, palvelupohjaisten mobiilipelien alalla. The Walking Dead: No Man’s Land-peliä on ladattu 16 miljoonaa kertaa. Yli 80 henkilöä työllistävä yhtiö sijaitsee Helsingissä. www.nextgames.com/fi

Alcon Entertainment

Alcon on tuottanut ja rahoittanut 32 elokuvaa tähän päivään mennessä, mukaan lukien menestyneet elokuvat The Blind Side, The Book of Eli, Insomnia ja P.S. I Love You. Alconin tuleviin projekteihin lukeutuu Blade Runner (1982) -elokuvan jälkituotannossa oleva jatko-osa Blade Runner 2049. Jatko-osassa näyttelevät Ryan Gosling, Harrison Ford, Robin Wright, Ana de Armas, Sylvia Hoeks, Carla Juri, Mackenzie Davis, Barkhad Abdi, Lennie James, Jared Leto ja Dave Bautista. Elokuva julkaistaan maailmanlaajuisesti 6. lokakuuta 2017. Elokuvan ohjaajana toimii Denis Villeneuve (Arrival, Prisoners) ja tuottajana Ridley Scott.

Lisätietoja:

Saara Bergström

Next Games

+358504833896

press@nextgames.com